**300 კვა გენერატორის მიწოდება და მონტაჟი**

|  |  |
| --- | --- |
| გამოცხადების თარიღი:  დასრულების თარიღი: | 22 ოქტომბერი, 2020  5 ნოემბერი, 2020 (15:00 საათი) |
| საკონტაქტო პირი | მარიამ ნაკაშიძე  [mnakashidze@bog.ge](mailto:mnakashidze@bog.ge)  +995 599 358 444 |

**ტენდერი**

**300 კვა გენერატორის მიწოდება და მონტაჟი**

სარჩევი

[**ინსტრუქცია ტენდერში მონაწილეთათვის** 2](#_Toc54173302)

[**სატენდერო მოთხოვნები** 3](#_Toc54173303)

[**დამატებითი ინფორმაცია:** 3](#_Toc54173304)

[დანართი N1: ფასების ცხრილი 5](#_Toc54173305)

[დანართი N2: საბანკო რეკვიზიტები 6](#_Toc54173306)

[დანართი N3 - შესყიდვის ობიექტის აღწერა და მინიმალური სპეციფიკაციები 7](#_Toc54173307)

**ინსტრუქცია ტენდერში მონაწილეთათვის**

* სს საქართველოს ბანკი აცხადებს ტენდერს 300 კვა გენერატორის მოწოდებასა და მონტაჟზე;
* პრეტენდენტებმა სისტემაში უნდა ატვირთონ სატენდერო დოკუმენტაციით მოთხოვნილი ყველა დოკუმენტი. პრეტენდენტის მიერ ასატვირთი ყველა დოკუმენტი და ინფორმაცია დამოწმებული უნდა იყოს უფლებამოსილი პირის ხელმოწერითა და ბეჭდით;
* ტენდერში მონაწილეობის მისაღებად აუცილებელია კომპანიამ შეავსოს შემოთავაზებული ფასების ცხრილი - **დანართი N1** და სისტემაში დააფიქსიროს დანართ N1-ში მიღებული ჯამური სატენდერო ფასი**;**
* ფასი წარმოდგენილი უნდა იყოს აშშ. დოლარში და მოიცავდეს კანონმდებლობით გათვალისწინებულ გადასახადებს და გადასახდელებს. ფასი უნდა მოიცავდეს გენერატორის მოწოდებასთან და მონტაჟთან დაკავშირებულ ნებისმიერ ხარჯს;
* პრეტენდენტებმა ფასების ცხრილის (დანართი N1) შესაბამის გრაფაში უნდა მიუთითონ შემოთავაზებული საქონლის სასაქონლო ნიშანი/მარკა/მოდელი ასევე მწარმოებელი კომპანია და წარმოშობის ქვეყანა. სატენდერო წინადადებას თან უნდა ახლდეს შემოთავაზებული მოდელის **დეტალური სპეციფიკაციები;**
* **შემოთავაზებული გენერატორი უნდა იყოს ევროპული წარმოების;**
* ტენდერში მონაწილეებმა უნდა გაითვალისწინონ, რომ ბანკის საჭიროებიდან გამომდინარე, შემოთავაზებული უნდა იყოს **SDMO ან მასთან ხარისხით და კლასით გათანაბრებული ან უკეთესი ბრენდის,** ევროპული წარმოების დიზელგენერატორი;
* შემოთავაზებული პროდუქტი სრულად უნდა აკმაყოფილებდეს სატენდერო დოკუმენტაციაში მოცემულ მინიმალურ პარამეტრებს/სპეციფიკაციებს;
* ტენდერში მონაწილეობის მისაღებად აუცილებელია ორგანიზაციამ წარმოადგინოს საბანკო რეკვიზიტები **- დანართი N2**;
* **დანართი N3-ში** მოცემულია მინიმალური სპეციფიკაციები და მოთხოვნები რაც უნდა იქნას გათვალისწინებული სატენდერო წინადადების მომზადებისას; სპეციფიკაციები წარმოადგენს მინიმალურ მოთხოვნებს. ტენდერში მონაწილეს შეუძლია წარმოადგინოს აღნიშნული სპეციფიკაციების ან უკეთესი მახასიათებლების მქონე პროდუქცია;
* **დანართ N3-ში** ასევე მოცემულია თანმდევი მომსახურების აღწერა საგარანტიო პერიოდში. თუმცა, ტენდერში მონაწილემ, ხელშეკრულების გაფორმების წინ უნდა მოამზადოს სახარჯი მასალის სრული სია მწარმოებლის სახელმძღვანელოს მიხედვით და მათი მომსახურების პერიოდულობა გაწეროს მწარმოებლის ინსტრუქციის მიხედვით, რომელსაც წარუდგენს ბანკს;
* ხელშეკრულების გაფორმების შემთხვევაში, განიხილება ნაწილობრივი საავანსო გადახდა. ბანკმა შესაძლოა მოითხოვოს შესაბამისი საავანსო საბანკო გარანტიის წარმოდგენა. დარჩენილი ნაწილის ანაზღაურება მოხდება გენერატორის ჯეროვნად მოწოდებისა და მონტაჟიდან და შესაბამისი მიღება-ჩაბარების აქტის გაფორმებიდან 10 (ათი) სამუშაო დღის განმავლობაში;

**სატენდერო მოთხოვნები**

* **მიწოდების ვადა:** მიწოდება და მონტაჟი უნდა განხორციელდეს ხელშეკრულების გაფორმებიდან 30 – 40 კალენდარული დღის ვადაში;
* **მიწოდების მისამართი:** თბილისი, პუშკინის N3;
* **ტესტირება:** სატენდერო წინადადებას თან უნდა ახლდეს საქარხნო შემოწმების აქტი (FAT);
* **ვალუტა**: ფასები წარმოდგენილი უნდა იყოს აშშ. დოლარში გადასახადების ჩათვლით;
* **გამოცდილების მინიმალური მოთხოვნა:** ტენდერში მონაწილეს უნდა ჰქონდეს სულ მცირე 3 წლიანი ზოგადი გამოცდილება;
* **სარეკომენდაციო წერილი:** პრეტენდენტმა უნდა წარმოადგინოს შემოთავაზებული ბრენდისთვის საქართველოს რეზიდენტი ორგანიზაციის მიერ გაცემული, სულ მცირე 1 სარეკომენდაციო წერილი.
* **შესრულებული კონტრაქტები:** პრეტენდენტმა უნდა წარმოადგინოს:

1. შემოთავაზებული ბრენდის გენერატორის საქართველოს ტერიტორიაზე გაყიდვის დამადასტურებელი დოკუმენტი: ხელმოწერილი ხელშეკრულება და მიღება-ჩაბარების აქტი (ბოლო 3 წელიწადში გაფორმებული);
2. 300 კვა სიმძლავრის გენერატორის საქართველოს ტერიტორიაზე გაყიდვის დამადასტურებელი დოკუმენტი: ხელმოწერილი ხელშეკრულება და მიღება-ჩაბარების აქტი (ბოლო 3 წელიწადში გაფორმებული);

* **ფინანსური მდგომარეობა:** პრეტენდენტმა უნდა წარმოადგინოს კომპანიისბოლო 2 წლის ფინანსური ინფორმაცია/დოკუმენტაცია (2018 და 2019 წლების საბალანსო უწყისები და მოგება-ზარალის დეკლარაციები) აღნიშნული დოკუმენტაციის ალტერნატივად, კომპანიამ შესაძლოა წარმოადგინოს იმავე ინფორმაციის მატარებელი შიდა დოკუმენტი, რომელიც დამოწმებული იქნება კომპანიის უფლებამოსილი პირის ხელმოწერით;
* **მწარმოებლის ავტორიზაცია:** პრეტენდენტმა უნდა წარმოადგინოს შემოთავაზებული ბრენდის მწარმოებლის მიერ გაცემული ავტორიზაცია (MAF);
* პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში;
* შესყიდვის ობიექტის მინიმალური სპეციფიკაციები მოცემულია დანართ N1-ში და დანართ N3-ში.
* სატენდერო წინადადებას თან უნდა ახლდეს შემოთავაზებული მოდელის დეტალური სპეციფიკაციები (ქართულ ან/და ინგლისურ ენაზე);
* შემოთავაზებული წინადადებები ძალაში უნდა იყოს სულ მცირე 90 დღის განმავლობაში ტენდერის გახსნიდან.

**დამატებითი ინფორმაცია:**

ტენდერის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით ელექტონული ფოსტის ან ტელეფონის საშუალებით.

ტენდერის დასრულების შემდეგ სატენდერო კომისია განიხილავს მოწოდებულ ინფორმაციას და გამოავლენს საუკეთესო პირობების მქონე მომწოდებელს.

ბანკი იტოვებს უფლებას რომ ნებისმიერ ეტაპზე შეწყვიტოს ტენდერი და წინამდებარე ტენდერის გამოცხადება არ ავალდებულებს ბანკს კონტრაქტის გაფორმებას რომელიმე მომწოდებელთან.

ხელშეკრულების და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს.

ბანკი იღებს ვალდებულებას შეამციროს გარემოზე ზემოქმედება და უზრუნველყოს გარემოს დაცვითი და მდგრადი განვითარების კომპონენტების მონიტორინგი.

ბანკი თანამშრომლობს იმ მომწოდებლებთან, რომლებიც იზიარებენ იგივე სტანდარტებს და მათ პოლიტიკაში და ყოველდღიურ საქმიანობაში ასახულია სახიფათო ნარჩენების, ენერგიის, წყლის და ნახშირორჟანგის მინიმაზაციის მიზნით დასახული ქმედებები და ყოველდღიურ საქმინობაში ახდენენ ამის კონტროლს, რის დამადასტურებლად შეუძლიათ დოკუმენტაციის წარმოდგენა.

ბანკთან თანამშრომლობის შემთხვევაში მხარე აცხადებს რომ:

* სრულად და ჯეროვნად დაიცავს გარემოს დაცვის, ადგილობრივი ან/და საერთაშორისო კანონმდებლობის მოთხოვნებს, მათ შორის, გარემოზე ზემოქმედების შეფასების ანგარიშით თუ ეკოლოგიური ექსპერტიზის დასკვნით გათვალისწინებულ მოთხოვნებს ან/და სანებართვო თუ სალიცენზიო პირობებს;
* უზრუნველყოფს ნარჩენების შეგროვებას, ტრანსპორტირებასა და დამუშავებას, კანონმდებლობის შესაბამისად;
* ნებისმიერი ისეთი გარემოების (მათ შორის, ერთმნიშვნელოვნად ნებისმიერი სახის ავარიის, ინციდენტის ან/და უბედური შემთხვევის) დადგომიდან, რომელიც საფრთხეს უქმნის გარემოს დაცვას ან/და გარემოს დაცვის ადგილობრივი ან/და საერთაშორისო კანონმდებლობის მოთხოვნების დარღვევიდან ან ასეთი გარემოებების დადგომის საშიშროების წარმოშობიდან 5 (ხუთი) საბანკო დღის ვადაში აცნობებს ბანკს აღნიშნულის თაობაზე და იმ ზომების შესახებ, რომელსაც იგი იღებს ზემოთ ხსენებული გარემოებების აღმოსაფხვრელად.
* სრულად დაიცავს შრომის უსაფრთხოების წესებსა და ნორმებს საქართველოში მოქმედი კანონმდებლობის შესაბამისად.

დანართი N1: ფასების ცხრილი

|  |  |  |  |  |  |
| --- | --- | --- | --- | --- | --- |
| **შესყიდვის ობიექტის ზოგადი დასახელება** | **მინიმალური სიმძლავრე** | **ზოგადი მინიმალური სპეციფიკაციები** | **შემოთავაზებული ბრენდი/მოდელი/მწარმოებელი ქვეყანა** | **რაოდენობა** | **ფასი (აშშ დოლარი) დღგ-ს ჩათვლით**  **(ჯამური სატენდერო ფასი)** |
| დიზელ-გენერატორი | 300 კვა | გთხოვთ იხილოთ დანართი N3, რომელშიც მოცემულია სპეციფიკაციები |  | 1 |  |

კომპანიის დასახელება

უფლებამოსილი პირის ხელმოწერა \_\_\_\_\_\_\_\_\_\_\_\_\_\_\_

საკონტაქტო ნომერი:

დანართი N2: საბანკო რეკვიზიტები

ორგანიზაციის დასახელება:

საიდენტიფიკაციო კოდი:

იურიდიული მისამართი:

ფაქტიური მისამართი:

ხელმძღვანელის სახელი და გვარი:

ხელმძღვანელის პირადი ნომერი:

ხელმძღვანელის ტელეფონის ნომერი:

საკონტაქტო პირის სახელი და გვარი:

საკონტაქტო პირის პირადი ნომერი:

საკონტაქტო ტელეფონი:

ელექტრონული ფოსტის მისამართი:

ვებ-გვერდი:

ბანკის დასახელება:

ბანკის კოდი:

ბანკის ანგარიშის ნომერი:

კომპანიის სახელი

უფლებამოსილი პირის ხელმოწერა \_\_\_\_\_\_\_\_\_\_\_\_\_\_\_

საკონტაქტო ნომერი:

# დანართი N3 - შესყიდვის ობიექტის აღწერა და მინიმალური სპეციფიკაციები

დიზელ-გენერატორი:

**ზოგადი აღწერა:**

დიზელ - გენერატორი წარმოადგენს მონობლოკს, რბილდისკიანი გადაბმით, აგრეგატისა და გამომავალი ელ. პარამეტრების კონტროლისა და მართვის პანელით, ინტეგრირებული საწვავის ავზით,

დიზელ - გენერატორის ასამუშავებლად განკუთვნილი აკუმულატორით (რომელიც არ საჭიროებს ტექ. მომსახურებას) და აკუმულატორის დამტენით, წყლის/ზეთის მუდმივი გაცხელების სისტემით (მოლოდინის რეჟიმშიც), კომპლექტში არის ავტომატური მართვის ფარი, რომელიც

გენერატორს ავტომატურად აამუშავებს კომერციული ელ.ენერგიის დაკარგვის შემთხვევაში და კომერციული ელ. ენერგიის აღდგენის შემდეგ უზრუნველყოფს გენერატორის ავტომატურ გამორთვას, ასევე უზრუნველყოფს გადართვებს სარეზვერვო ელ-კვებაზე და პირიქით.

**მინიმალური სპეციფიკაციები:**

|  |
| --- |
| შემოთავაზებული დიზელგენერატორი უნდა იყოს ევროპული წარმოების |

|  |
| --- |
| დიზელგენერატორს უნდა გააჩნდეს ბორტკომპიუტერი |

|  |  |  |
| --- | --- | --- |
| ავტომატური მართვის ფარი | 1 | დაქოქვისათვის მაკონტროლებელი ძაბვის რეგულირების საშუალება |
| 2 | სიხშირის სტაბილურობის კონტროლი |
| 3 | რეგულირებადი დაყოვნება და დიზელ-გენერატორზე გადასვლის რეგულირებადი ტაიმერი |
| 4 | დიზელ-გენერატორი უნდა იყოს ინდუსტრიული ტიპის, კლასი G2 (ISO 8528 შესაბამისად) |
| 5 | უნდა გააჩნდეს შესაძლებლობა, უწყვეტად მიაწოდოს განსაზღვრული სიმძლავრე არა ნაკლებ 72 საათის განმავლობაში |
| 6 | 24 საათიანი პერიოდის განმავლობაში დასაშვებია გენერატორის მუშაობა 35 წთ-ის განმავლობაში მაქსიმალური სიმძლავრით(ESP-emergency standby power) ISO 8528-1 სტანდარტის მიხედვით |

|  |  |  |
| --- | --- | --- |
| საკონტროლო მოწყობილობა | დიზელ-გენერატორის გათიშვა და დაბლოკვა უნდა მოხდეს ნებისმიერ ქვემოთ ჩამოთვლილ შემთხვევაში | |
| 7 | ზეთის დაბალი წნევა |
| 8 | გამაგრილებელი სითხის მაღალი ტემპერატურა |
| 9 | პრობლემა ჩართვის დროს |
| 10 | ძრავის ზებრუნი (როდესაც სიჩქარე 20% აღემატება ნორმას) |
| 11 | სტატორის მაღალი ტემპერატურა |

|  |  |  |
| --- | --- | --- |
| საკონტროლო სისტემა | საკონტროლო სისტემა უნდა შეიცავდეს შემდეგს: | |
| 12 | გადატვირთვისგან დაცვა |
| 13 | დაცვა დამიწების დაკარგვის შემთხვევაში |
| 14 | ავარიების ვიზუალური და ხმოვანი სიგნალიზაცია და გადატვირთვა |
| 15 | მოწყობილობა, რომელიც შემომავალი ძაბვის მოკლე ხნით ცვლილების შემთხვევაში უგულებელყოფს დიზელ-გენერატორის ჩართვას |
| 16 | დიზელ-გენერატორის გადამრთველი ავტომატურიდან ხელის რეჟიმში |
| 17 | გამომრთველი ავტომატური ჩართვის კონტროლი |

|  |  |  |
| --- | --- | --- |
| მართვის პანელი | მართვის პანელს უნდა შეეძლოს/გააჩნდეს | |
| 18 | ძაბვის გაზომვა და ინდიკაცია ძაბვის შესამოწმებლად ცალკეულ ფაზაზე და ფაზებს შორის |
| 19 | დენის გაზომვა და ინდიკაცია |
| 20 | სიხშირის გაზომვა და ინდიკაცია |
| 21 | მუშა საათების გაზომვა და ინდიკაცია |
| 22 | დიზელ-გენერატორის ჩართვის და გათიშვის ღილაკი ბლოკირებით |
| 23 | ავარიული გათიშვის ღილაკი |
| 24 | აკუმულატორის დამტენი მოწყობილობა - მუშაობის ინდიკაცია პანელზე |
| 25 | ხმოვანი სიგნალიზაცია |
| 26 | ავარიულის გათიშვის ღილაკი |
| 27 | ბრუნთა რიცხვის გაზომვა და ინდიკაცია |
| 28 | აკუმულატორის დამუხტვის მაჩვენებელი |
| 29 | ზეთის წნევის მაჩვენებელი |
| 30 | გამაგრილებელი სითხის ტემპერატურის მაჩვენებელი |
| 31 | ძრავის ბრუნთა რიცხვის რეგულატორი (ბრუნთა რიცხვის რეგულირება 0 დან 6%) |
| 32 | საწვავის დონის მაჩვენებელი |
| 33 | გადამრთველი ავტომატურიდან ხელის რეჟიმში და გათიშვა |
| 34 | საწვავის მოხმარების მონიტორინგის სისტემა (გულისხმობს ადგილობრივს და არა დისტანციურს) |
| 35 | გამომუშავებული ენერგიის მონიტორინგის სისტემა (გულისხმობს ადგილობრივს და არა დისტანციურს) |

|  |  |  |
| --- | --- | --- |
| გარემოსთან ზემოქმედება | 34 | საექსპლუატაციო ტემპერატურის დიაპაზონი: -20C +50C; |
| 35 | დიზელ-გენერატორი დამონტაჟებული უნა იყოს ხმის ჩამხშობში  ხმის დონე შესაბამისობაში უნდა იყოს 2000/14/CE სტანდარტთან |
| 36 | დამონტაჟებული უნდა იყოს ანტიკონდენსაციური გამაცხელებელი (ძაბვა გამაცხელებელზე 220/ 400ვ.) |

|  |  |  |
| --- | --- | --- |
| სტანდარტები და ტესტირება | 37 | დიზელ-გენერატორი უნდა აკმაყოფილებდეს საერთაშორისო სტანდარტებს და ელ. უსაფრთხოების ნორმებს, რაც დადასტურებული უნდა იყოს მწარმოებელი ორგანიზაციის ატესტაციის მოწმობით: ISO-8528, IEC 60204, EN-60034, EN-61000, EN12100 (რომელმაც შეცვალა EN-292, EN-294), EN-50081 |
| 38 | დიზელ-გენერატორის მიწოდებისას საქონელს თან უნდა ახლდეს ტესტ-რეპორტები სტანდარტებთან შესაბამისობის შესახებ, რომელიც წარმოდგენილი უნდა იქნეს აკრედიტირებული ლაბორატორიის მიერ, რომელიც მოქმედებს ISO/IEC 17025 სტანდარტით და გააჩნია შესაბამისი დოკუმენტაცია.  აღნიშნული ტესტირება უნდა განხორციელდეს საქართველოს ტერიტორიაზე, თითოეული გენერატორის მოწოდებამდე, კონტრაჰენტის ხარჯებით. საჭიროების შემთხვევაში მომწოდებელმა უნდა უზრუნველყოს ბანკის წარმომადგენლების დასწრება ტესტირების პროცესზე. |
| 39 | დიზელ-გენერატორის მიწოდებისას საქონელს თან უნდა ახლდეს წარმოშობის, ხარისხისა და შესაბამისობის სერთიფიკატები, საჭირო ტექნიკური აღწერილობა და საექსპლუატაციო დოკუმენტაცია. |
| 40 | სატენდერო წინადადებას თან უნდა ახლდეს საქარხნო შემოწმების აქტი (FAT):   * საექსპლუატაციო მახასიათებლების შემოწმება აწყობილ დიზელ-გენერატორზე; * საწვავის ხარჯის შემოწმება სხვადასხვა დატვირთვის დროს; * საწვავის ტუმბოს ფუნქციონალური შემოწმება; * იზოლაციის შემოწმება; * ძაბვის რეგულატორის შემოწმება; * საწვავის ავზის ჰიდროსტატიკური წნევით შემოწმება (2 ბარი). |
| 41 | მონტაჟის შემდგომ მიმწოდებელმა უნდა შეადგინოს და გადასცეს შემსყიდველს ადგილზე შემოწმების აქტი (SAT). |
| 42 | ადგილზე ინსტალაციის შემდეგ უნდა ჩატარდეს შემდეგი შემოწმებები:   * შემოწმება დატვირთვაზე; * 50% დატვირთვა 150 წუთის განმავლობაში; * 100% დატვირთვა 35 წუთის განმავლობაში; * ავარიული სიგნალიზაციის ყველა მოწყობილობის ფუნქციონალური შემოწმება; * ჩართვის დროის და სრულ დატვირთვაზე გადასვლის დროის შემოწმება. |

|  |  |  |
| --- | --- | --- |
| სწავლება | 43 | მიმწოდებელმა, საჭიროების შემთხვევაში, ბანკის თანამშრომლებს უნდა ჩაუტაროს დიზელ-გენერატორის ექსპლუატაციისათვის ტრეინინგი. |

|  |  |  |
| --- | --- | --- |
| მონტაჟი | 44 | გენერატორი უნდა ჩაბარდეს ზეთით, გამაგრილებელი სითხით, აკუმულატორით და დამატებით ერთი კომპ. ზეთის და ჰაერის ფილტრებით. |

|  |  |  |
| --- | --- | --- |
| გარანტია | 45 | საგარანტიო პერიოდი უნდა ფარავდეს მოწოდებიდან 3 (სამ) წელს.   * უფასო ტექნიკური და დიაგნოსტიკური თანმდევი მომსახურება (დეტალები იხილეთ ქვემოთ მოცემულ ცხრილში N1 - თანმდევი მომსახურების განრიგი); * სატელეფონო კონსულტაციები ავარიული სიტუაციის შემთხვევაში; * ინსპექტირება, გაწმენდა და შეზეთვა (ზეთის გამოცვლა) საჭიროების შემთხვევაში მექანიკის დარეგულირება, მწყობრიდან გამოსული ყველა ნაწილის გამოცვლა; * საჭიროების შემთხვევაში გენერატორის ახლით ჩანაცვლება, ბანკის შეტყობინებიდან არაუგვიანეს 30 კალენდარული დღის ვადაში; * გადაუდებელი გამოძახების შემთხვევაში, კომპანია ვალდებული იქნება ბანკის შეტყობინებიდან მაქს. 24 საათის განმავლობაში მოახდინოს რეაგირება გამოძახებაზე; * გეგმიური და გადაუდებელი აუცილებლობის გამოწვეული ვიზიტის დროს, საგარანტიო პერიოდში, კონტრაჰენტმა დანიშნულების ადგილას ტრანსპორტირების და თანმდევი მომსახურების მოწოდებასთან დაკავშირებული ნებისმიერი ხარჯი უნდა აანაზღაუროს საკუთარი ხარჯებით; |

|  |  |
| --- | --- |
| **ცხრილი N1 - თანმდევი მომსახურების განრიგი გენერატორისთვის** | |
| **ტექნიკური და დიაგნოსტიკური მომსახურება ყოველ 6 თვეში ერთხელ, 3 წლის განმავლობაში** | |
| **მომსახურების ტიპი** | **რაოდენობა ყოველ 6 თვეში** |
| **საპოხი სისტემა** | |
| ზეთის დონის შემოწმება | 1 |
| ზეთის ხარისხის შემოწმება | 1 |
| **გაგრილების სისტემა** | |
| წყლის დონის შემოწმება | 1 |
| ანტიფრიზის ხარისხის შემოწმება | 1 |
| რადიატორის შემოწმება, გაჟონვაზე, სისუფთავეზე | 1 |
| გამაცხელებლის შლანგების შემოწმება | 1 |
| რადიატორის შლანგების შემოწმება | 1 |
| **ჰაერის სისტემა** | |
| დაბალი წნევის ინდიკატორის შემოწმება | 1 |
| ჰაერის ფილტრის შემოწმება | 1 |
| **საწვავის სისტემა** | |
| საწვავის ფილტრის შემოწმება/ფილტრამდე გაჟონვაზე) | 1 |
| მფრქვევანების შემოწმება(კომპლექტი) | 1 |
| საწვავის დონის განმსაზღვრელი ინდიკატორის შემოწმება | 1 |
| საწვავის მიწოდების სისტემის სემოწმება | 1 |
| საწვავის შლანგების შემოწმება | 1 |
| დაბალი წნევის ტუმბოს შემოწმება | 1 |
| **ელექტრო სისტემა** | |
| აკუმულატორებში ელექტროლიტის დონის შემოწმება | 1 |
| ბატარეების დამტენი მოწყობილობის შემოწმება | 1 |
| დამმუხტველი გენერატორის შემოწმება | 1 |
| ბატერეების შიდა წინაღობისა და CCA-ს გაზომვა | 1 |
| ELSPEC-ის საშუალებით ელექტრო სისტემის შემოწმება და დიაგნოსტიკა | 1 |
| სენსორების შემოწმება(წყლის,ზეთის,ბრუნთა რიცხვის) | 1 |
| გამათბობლის შემოწმება | 1 |
| პანელის შემოწმება | 1 |
| ATS-ის შემოწმება | 1 |
| სტარტერის შემოწმება | 1 |
| **სხვადასხვა** | |
| ტრანსმისიის ღვედის შემოწმება | 1 |
| გაჟონვის საერთო შემოწმება | 1 |

შენიშვნა: საგარანტიო პერიოდში გამოყენებული სახარჯი მასალების ღირებულება კონტრაჰენტმა უნდა წარმოუდგინოს ბანკს ინვოისის სახით ასანაზღაურებლად, ხოლო მომსახურება უნდა განახორციელოს უსასყიდლოდ. ამასთან, ბანკმა შესაძლოა კონტრაჰენტს მოსთხოვოს სახარჯი მასალის ფასის დამადასტურებელი ზედნადების წარმოდგენა.